Paolo Palmacci

Paolo Palmacci (s. 17. toukokuuta 1984 Latina) on italialainen beachfutispelaaja. Hän edustaa Terracina Beach Socceria ja Italian beachfutismaajoukkuetta. 168 senttimetriä pitkä ja 67 kilogrammaa painava oikeajalkainen Palmacci on pelipaikaltaan hyökkääjä.

Palmacci on edustanut Italiaa kuusissa MM-kilpailuissa, parhaana saavutuksenaan hopea vuodelta 2008. Euro Beach Soccer Leaguen Palmacci voitti vuonna 2005 ja vuonna 2009 hän oli tuon kilpailun paras maalintekijä yhdessä Madjerin kanssa. Vuonna 2015 Palmacci voitti Italian kanssa hopeaa vuoden 2015 Euroopan kisoista Bakusta.

Palmacci on edustanut vuodesta 2013 lähtien Terracina Beach Socceria, jonka kanssa hän on voittanut kahdesti Italian liigan. Palmacci on käynyt lainalla myös brasilialaisessa Flamengossa ja italialaisessa Milano BS:ssä.

Lähteet 

Italialaiset beachfutispelaajat
Vuonna 1984 syntyneet
Elävät henkilöt